stanford-oval/wikipedia huggingface dataset:
Kristoffer Peterson

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Kristoffer Paul Peterson
Syntymäaika: 28. marraskuuta 1994 (ikä 29)
Syntymäpaikka: Göteborg, Ruotsi
Pelipaikka: vasen laitalinkki
Pituus: 180 cm
Seura
Seura: Utrecht
Pelinumero: 21
Junioriseurat
: Sävedalens IF
2011–2012: Liverpool
Seurat
| Vuodet | Seura | O | (M) |
| 2012–2014 | Liverpool | 0 | (0) |
| 2013–2014 | → Tranmere Rovers (laina) | 6 | (0) |
| 2014– | Utrecht | 28 | (2) |
| 2016 | → Roda JC (laina) | 14 | (1) |
| 2016– | → Utrecht II | 9 | (2) |
| Yhteensä | Yhteensä | 57 | (5) |
Maajoukkue
| 2014– | Ruotsi U21 | 7 | (1) |
 Seurajoukkueuran tilastot kattavat vain kansalliset sarjat, päivitetty 8. tammikuuta 2017.  Maajoukkueuran tilastot päivitetty 8. tammikuuta 2017.
Kristoffer Paul Peterson (s. 28. marraskuuta 1994 Göteborg) on ruotsalainen jalkapalloilija, joka edustaa Alankomaiden pääsarjassa pelaavaa Utrechtia. Pelipaikaltaan hän on vasen laitalinkki, mutta pystyy myös oikealla laidalla tai kärjessä.
Peterson siirtyi vuonna 2011 ruotsalaisesta Sävedalens IF:stä englantilaiseen Liverpooliin. Liverpool lainasi marraskuussa 2013 Petersonin Englannin ykkösliigaan Tranmere Roversiin, jossa hän pelasi ensimmäiset miesten sarjaottelunsa. Elokuussa 2014 Peterson siirtyi Eredivisiessä pelaavaan Utrechtiin. Hän ei pelannut Liverpoolin edustusjoukkueessa virallisia otteluita.
Kaudella 2014–2015 Peterson edusti Utrechtia 20 sarjaottelussa, joissa 14:ssä hän oli avauskokoonpanossa. Maaleja hän teki sarjaotteluissa kaksi. Peterson pelasi ensimmäisen pääsarjatason ottelunsa 30. elokuuta 2014, kun Utrecht hävisi vieraissa Heerenveenille 1–3. Ensimmäisen pääsarjamaalinsa Peterson teki 7. joulukuuta Utrechtin hävitessä kotonaan Heracles Almelolle 2–4.
Syyskauden 2015 aikana Peterson pelasi Utrechtissa seitsemän sarjaottelua ollen kerran avauskokoonpanossa. Kevätkauden hän pelasi lainalla toisessa Eredivisie-seurassa Roda JC:ssä, jossa hän teki yhden maalin pelaamissaan 14 sarjaottelussa.
Peterson teki ensiesiintymisensä Ruotsin alle 21-vuotiaiden maajoukkueessa kesäkuussa 2014.
Koteka

Matkatuliaisena hankittu koteka.
Koteka ja horim ovat nimityksiä peniskotelolle, jota osa läntisen Uuden-Guinean ylänköjen alkuperäiskansoista käyttää. Koteka on miesten käyttämä putkimainen esine, jonka sisään siitin asetetaan. Kotekaa pitää paikallaan lenkki, jolla se sidotaan kivesten taakse. Koteka pidetään erektiota muistuttavassa pystyasennossa. Joillakin heimoilla koteka osoittaa suoraan eteenpäin, toisilla suoraan ylös ja joillakin siltä väliltä. Jotta koteka pysyisi asennossaan, se on kiinnitetty rintakehän ympärillä olevaan lenkkiin. Miehet eivät useimmiten pidä muita vaatteita.
Kotekan koko ei kerro henkilön sosiaalisesta asemasta. Usein työssä käytetään lyhyempää kotekaa kuin juhlissa, ja yleensä saman heimon miehet käyttävät samanlaista kotekaa samalla tavalla. Niinpä kotekan muodosta ja asennosta voidaan päätellä vain, mihin heimoon mies kuuluu. Ulkopuoliset ajattelevat usein kotekan olevan voimakas seksuaalinen symboli, mutta käyttäjät itse kertovat sen olevan vain siittimen peittona.
Jotkut kristityt lähetyssaarnaajat yrittivät saada alkuasukkaat käyttämään housuja. 1970-luvulla Indonesian hallitus kampanjoi kotekaa vastaan, ja heimojen miehet yritettiin saada käyttämään ”moderneja” vaatteita. Kotekan käyttöä ei saatu estettyä, mutta jotkut käyttivät housuja ja kotekaa yhtä aikaa. Valtion virastoissa ja kouluissa vaaditaan käytettäväksi housuja ja paitaa, mutta kirkko sallii nykyisin kotekan käytön.
Kimmo Sorko

Kimmo Sorko (s. 1954) on suomalainen filosofian maisteri ja sotahistorioitsija. Hän on kirjoittanut useita talvi- ja jatkosodan joukko-osastohistorioita.
Teoksia

Kolmen rintaman rykmentti JR 50, 1941-1944. JR 50:n historiatoimikunta, Jyväskylä 1988
Tuntemattoman sotilaan rykmentti : jalkaväkirykmentti 8:n historia ; toimittaja Mauno Jokipii ; kirjoittajat Kimmo Sorko ym. WSOY 1991
Keski-Suomen sotilaspiirit : Jyväskylän sotilaspiiri 1932-1991, Suolahden sotilaspiiri 1940-1984 ; kirj. Ari Pellikka, Kimmo Sorko. Jyväskylän sotilaspiirin esikunnan perinneyhdistys, Jyväskylä 1992
Kivääri, kirves, puukko, pakki : kevyt osasto 10 jatkosodassa : Kevyt osasto 10 1941-42. Jyväskylän sotilaspiirin esikunnan perinneyhdistys, Jyväskylä 1993
Seiskan sotatie : Jääkäripataljoona 7 1941-1944. Atena, Jyväskylä 1995
Eversti Blickin kevytjoukko : Kevyt osasto 6 1941-1942. K. Sorko, Jyväskylä 1996
Sama kaiku on askelten : Keski-Suomen sotaveteraanipiirin vaiheet 1966-1996 ; kirjoittaneet Ari T. Manninen ja Kimmo Sorko. Keski-Suomen sotaveteraanipiiri, Jyväskylä 1996
Keskisuomalaisten Taipale 1939-1940 : Jalkaväkirykmentti 19 (28), Kevyt Osasto 7 (10), Niemen Patteristo, keskisuomalaiset kaatuneet. K. Sorko, Jyväskylä 1998
Kempin rykmentti : jalkaväkirykmentti 30 (21) 1939-1940 ; kaatuneiden luettelo Erkki Seppänen. K. Sorko, Jyväskylä 1999, 2. uud. painos Minerva, Jyväskylä 2005
Arvon jatkosota : muistelmia vuosilta 1941-1944. K. Sorko, Jyväskylä 2000
Linjoja ja linnoituksia. Osa 1, Talvisodan Taipaleen puolustuslohkon kanta- ja kenttälinnoittaminen itsenäisyyden alusta ylimääräisten harjoitusten alkuun sekä linnoitussuunnitelmia 1919-1939. Kopijyvä, Jyväskylä 2003
Suvannon salpa : Wartiovaaran rykmentti JR 29/20 ja Merenheimon patteristo III/KTR 10/7 talvisodan Sakkolan puolustuslohkolla 1939-40. Minerva, Jyväskylä 2004
Linjoja ja linnoituksia. Osa 2, Talvisodan tiukin puolustuslinja : Mannerheim-linja ja linnoituksia Taipaleen puolustuslohkolla. Minerva, Jyväskylä 2006
Vornan taistelutaival : Jalkaväkirykmentti 50, 1941-1944 ; kirj. Kimmo Sorko, Juha-Pekka Parantainen, Sakari Isosomppi. JR-50:n historiatyöryhmä, Jyväskylä 2007
Jalkaväkirykmentti 48 : taistelut ja tapahtumia 1941-1944 : joukko-osastohistoria ; uudistettu ja laajennettu laitos teoksesta Jalkaväkirykmentti 48 jatkosodassa ; kirj. Kimmo Sorko, Mikko Strang, Sakari Isosomppi, Kari Virtanen. Kartanon ajuri, Jyväskylä 2009
Taipaleen päiviä : talvisota Itä-Kannaksella 1939-1940. Taipaleen päiviä -historiatyöryhmä, Korpilahti 2010
Laurilan verikoirat : Jalkaväkirykmentti 23 Taipaleella ja Vuosalmella 1939-1940. Kimmo Sorko, Jyväskylä 2011
Sillan patteristo Taipaleen taisteluissa 1939-1940 : Joukko-osastohistoria. Kimmo Sorko, Jyväskylä 2011
Kiviniemen lukko : Talvisodan Jalkaväkirykmentti 24 ja Kenttätykistörykmentti 8 ; kirj. Kimmo Sorko, työryhmä Raimo Nissinen ym. Alavuden veteraanien perinnetoimikunta, Alavus 2012
Velun korpisota : Kevyt Osasto 10, 1941-1942. Kimmo Sorko, Jyväskylä 2014
Kovan onnen osasto : Kevyt Osasto 6, 1941-1942. Historiatyöryhmä, Saarijärvi 2015
Ohdanvahti : Raskas Patteristo 27, 1941-1944.  Kauko Sorjosen säätiö, Jyväskylä 2017
Toimitustöitä

Timo Virkajärvi : Sillan patteristo talvi- ja jatkosodassa ; toimittanut Kimmo Sorko. Sillan patteriston kilta, Jyväskylä 1998
Konttijärvi (Posio)

| Konttijärvi |
| --- | --- |
Maanosa:  Eurooppa
Valtiot:  Suomi
Maakunnat:  Lappi
Kunnat:  Posio
Koordinaatit:  66°02′46″N, 27°52′46″E
Vesistöalue ja valuma-alueen tietoja
Päävesistöalue:  Koutajoen vesistö (73)
Järvinumero:  73.027.1.013
Mittaustietoja
Pinnankorkeus:  252,8 m 
Rantaviiva:  7,875 km 
Pinta-ala:  0,51 km² 
Tilavuus:  0,00391 km³
Keskisyvyys:  7,5 m 
Suurin syvyys:  38 m 
 fiKonttijärvi 
Konttijärvi on syvyyssuhteiltaan vaihteleva ylänköjärvi Posiolla Lapin maakunnan kaakkoisosassa. Sen pinta-ala on 50,6 hehtaaria. Etäisyys Rovaniemeltä on 108 kilometriä itäkaakkoon.
Maantiede

Konttijärven pituus lännestä itään on 3,1 kilometriä. Järven itäosa on länsiosaa kapeampi ja matalampi. Noin neljäsosa Konttijärvestä on vähintään kymmenen metriä syvä. Syvintä on järven keskiosassa, jossa on lähes 40 metriä syvä piste. Järven matalassa itäosassa on kymmenmetrinen syvänne.
Konttijärven keskiosan syvänteen tuntumassa sijaitsee kaksi pientä saarta, joilla ei ole karttaniemeä. Rannat ovat metsämaata. Järven eteläpuolella kohoaa Konttivaara, jonka laki on noin 300 metriä merenpinnan yläpuolella. Konttijärveen virtaa tulouoma lännestä Joutsenlammelta (255,2 metriä mpy). Konttijärvestä virtaa lasku-uoma itään Kontti-Kotajärvelle (250,2 metriä mpy). Virta vie itään Yli-Kitkaan (240,4 metriä mpy). Aivan Konttijärven pohjoispuolella sijaitsee muodokas Ojennusjärvi (253,5 metriä mpy). Järvien välinen kannas on kapeimmista kohdistaan vain noin 20 metriä leveä.
Konttijärven vesitilavuus on 3 905 000 kuutiometriä. Siitä noin miljoona kuutiometriä on vähintään kahdentoista metrin syvyydessä.
Konttijärvi (73.027.1.013) kuuluu Kotajärven valuma-alueeseen (73.027), joka on kolmannen jakovaiheen vesistö Koutajoen vesistössä (73). Toinen jakovaihe on Kitkajärven alue (73.02). Kotajärven valuma-alueella on 40 vähintään hehtaarin laajuista vakavettä, joista Konttijärvi on toiseksi laajin. Laajin on Kotajärvi.
Posion Konttijärvi on toiseksi laajin Suomen viidestä Konttijärvestä. Laajin on Tervolan Konttijärvi.
Virgilio Barco Vargas

| Virgilio Barco Vargas |
| --- | --- |
 1991
Kolumbian 27. presidentti
 7. elokuuta 1986 – 7. elokuuta 1990  
Edeltäjä:  Belisario Betancur
Seuraaja:  César Gaviria
Kansanedustaja
 1954–1966  
Henkilötiedot
Syntynyt: 17. syyskuuta 1921 Cúcuta, Norte de Santander, Kolumbia
Kuollut: 20. toukokuuta 1997 (75 vuotta) Bogotá, Kolumbia
Asuinpaikka:  Kolumbia Yhdysvallat (1942–1943, 1949–1954, 1977–1980) Britannia (1960–1962, 1990–1992)
Puoliso:  Carolina Isakson Proctor
Lapset:  María Carolina Barco Isakson Julia Barco Isakson Diana Barco Isakson Virgilio Barco Isakson
Tiedot
Puolue:  liberaalit
Koulutus:  insinööri
Tutkinnot:  MIT
Aiheesta muualla
virgiliobarco.com
Virgilio Barco Vargas (17. syyskuuta 1921 – 20. toukokuuta 1997) oli kolumbialainen poliitikko, joka toimi maansa presidenttinä vuodesta 1986 vuoteen 1990.
Varhainen elämä

Barco syntyi Cúcutassa, Norte de Santanderin departementissa. Hän aloitti opintonsa Kolumbian yliopistossa ja jatkoi niitä Yhdysvalloissa Massachusetts Institute of Technologyssa, josta hän valmistui vuonna 1943. Hän tuli politiikkaan vuonna 1943 kaupunginvaltuuston jäsenenä. Barco valittiin kongressin alahuoneeseen, mutta hän lähti maanpakoon 1940-luvun lopulla välttääkseen poliittista väkivaltaa. Hän asui Yhdysvalloissa, missä syntyi myös hänen tyttärensä, Carolina Barco Isakson, josta myös tuli myöhemmin poliitikko.
Poliittinen ura

Barco palasi Kolumbiaan vuonna 1954 osallistuakseen  rauhanprosessiin, jonka tuloksena  liberaalit ja konservatiivit muodostivat Kansallisen rintaman, joka kesti kaksi vuosikymmentä. Hän pääsi kongressin ylähuoneeseen vuonna 1958, mutta lähti suurlähettilääksi Britanniaan vuonna 1961 ja palasi Kolumbiaan vuonna 1962. Hän palveli toista kauttaan senaatissa vuoteen 1966, kun hänet valittiin pormestariksi Kolumbian pääkaupungissa Bogotássa. Hän toimi tässä tehtävässä, kunnes 1969, kun hän tuli Maailmanpankin johtajaksi vuoteen 1974 asti. Sitten hän toimi suurlähettiläänä Yhdysvalloissa vuodesta 1977 vuoteen 1980 asti.
Presidenttikausi

Barco valittiin Kolumbian presidentiksi 58 prosentilla äänistä vuonna 1986. Vaalivoitto oli Kolumbian historian suurin. Hän tuki köyhyyden vastaisia ohjelmia, uudisti vuoropuhelua vasemmistosissien kanssa ja taisteli huumekauppiaita vastaan. Tämän takia hänestä tuli suosittu kansainvälisessä yhteisössä ja aluksi myös kotimaassaan. Vuonna 1989 75% kansasta kannatti häntä. Myöhemmin hän menetti suosiotaan Kolumbiassa, koska huumekauppiaiden väkivalta lisääntyi, kun hän alkoi toimia heitä vastaan. Hänen talouspolitiikkansa huononsi maan tilannetta aluksi. Kahden vuoden kuluttua valinnastaan Barco käynnisti ohjelman, joka avaisi Kolumbian markkinat maailmalle.
Barcoa ei valittu toiselle kaudelle.
Presidenttikauden jälkeen

Presidenttikautensa päätyttyä vuonna 1990 Barco toimi jälleen suurlähettiläänä Britanniassa vuoteen 1992 asti.
Barcolta löydettiin syöpä, ja hän kuoli 20. toukokuuta 1997 Bogotássa 75-vuotiaana.
Aiheesta muualla

Virgilio Barco CIDOB (espanjaksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Virgilio Barco Vargas
Käännös suomeksi
Kontulan terveysasema

| Kontulan terveysasema |
| --- | --- |
 Kontulan terveysaseman Kontulan kirjaston puoleinen sisäänkäynti.
Osoite:  Ostoskuja 3, 00940 Helsinki
Sijainti:  Kontula, Helsinki
Koordinaatit:  60.2378°N, 25.0840°E
Valmistumisvuosi:  1989
Suunnittelija:  Hyvämäki-Karhunen-Parkkinen
Kerrosluku:  3
Kontulan terveysasema
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Kontulan terveysasema on Helsingin Mellunkylän kaupunginosan Kontulan osa-alueella sijaitseva kaupungin sosiaali-, terveys- ja pelastustoimialaan kuuluva terveysasema. Terveysasema sijaitsee (Kontulan ostoskeskuksen läpi kävellen) noin 300 metriä Kontulan metroasemalta pohjoiseen. Sen vieressä on Kontulan kirjasto ja nuorisotalo.
Kontulan terveysaseman Kontulan kirjaston ja nuorisotalon puoleinen sivusta.
Terveysasema pysäköintialueen suunnasta.
Vuonna 1989 valmistuneen kolmikerroksisen, postmoderneja piirteitä sisältävän terveysasemarakennuksen on suunnitellut arkkitehtitoimisto Hyvämäki-Karhunen-Parkkinen.
Aiheesta muualla

Helsingin terveysasemien yhteystiedot (hel.fi)
Kontulatalo

Kontulatalo.
Kontulatalo on Kontulan ostoskeskuksessa sijaitseva yhteistoimintatila. Helsingin kaupungin sosiaali- ja terveysvirasto vuokraa tilaa, jossa toimii alueellinen kulttuuri- ja tietotekniikkakeskus  Kontupiste, matalankynnyksen sosiaaliasema Symppis ja KontuKeskus ry:n käytössä olevan kokoustila Wanha Posti.
Aiheesta muualla

Kontukeskus Kontulatalossa
Kontupiste
Kontulatalo ulkoa
Kontulatalon elokuvaviikonloppu[vanhentunut linkki]
Vince Neil

| Vince Neil |
| --- | --- |
 Vince Neil esiintymässä Mötley Crüen konsertissa vuonna 2007.
Henkilötiedot
Koko nimi:  Vincent Neil Wharton
Syntynyt: 8. helmikuuta 1961 (ikä 63)  Hollywood, Kalifornia, Yhdysvallat
Kansalaisuus:   Yhdysvallat
Ammatti:  muusikko, lauluntekijä, kirjailija, yrittäjä
Puoliso:  Beth Lynn (1981–1985) Sharise Ruddell (1987–1993) Heidi Mark (2000–2001) Lia Gerardini (2005–2010)
Lapset:  poika Neil Jason Wharton (s. 1978) tytär Elizabeth Ashley Wharton (s. 1983) tytär Skylar Lynnae Neil (s. 1991 – k. 1995)
Muusikko
Taiteilijanimi:  Vince Neil
Laulukielet:  englanti
Aktiivisena:  1979–
Tyylilajit:  hard rock, heavy metal, glam metal
Merkittävät teokset:  ”Wild Side” ”Same Ol’ Situation (S.O.S.)”
Soittimet:  laulu, kitara
Yhtyeet:  Mötley Crüe
Levy-yhtiöt:  Leathür • Elektra • Mötley • Warner Music Group • Eleven Seven Label Group • Hip-O • Image Entertainment • Beyond
Aiheesta muualla
www.vinceneil.net
  [ Muokkaa Wikidatassa ] [ ohje ]  
Vince Neil (oik. Vincent Neil Wharton, s. 8. helmikuuta 1961 Hollywood, Kalifornia, Yhdysvallat) on yhdysvaltalainen muusikko ja lauluntekijä. Neil tunnetaan parhaiten urastaan rockyhtye Mötley Crüen laulajana. Hän liittyi yhtyeeseen pian sen perustamisen jälkeen vuonna 1981 ja lauloi yhtyeessä alun perin vuoteen 1992 saakka, jolloin hän aloitti uran sooloartistina. Neil palasi yhtyeeseen vuonna 1996. Hän on kirjoittanut Mötley Crüen jäsenistä vähiten kappaleita yhtyeelle: keskeisimpiä Neilin kirjoittamista Mötley Crüe -kappaleista ovat esimerkiksi singleinäkin julkaistut ”Wild Side” ja ”Same Ol’ Situation (S.O.S.)”.
Ennen uraansa Mötley Crüen laulajana Neil toimi covereita soittaneen Rock Candy -yhtyeen laulajana. Hän oli ystävystynyt Mötley Crüen rumpali Tommy Leen kanssa lukiossa, ja vuonna 1981 Mötley Crüen yhdessä basisti Nikki Sixxin kanssa perustanut Lee pyysi Neilin yhtyeen laulajaksi. Alun perin Neil kieltäytyi tarjouksesta mutta päätti liittyä yhtyeeseen Rock Candyn hajoamisen myötä. Kun Neil aloitti vuonna 1992 soolouransa, hän julkaisi 1990-luvun aikana kaksi albumia. Hänen kolmas ja toistaiseksi tuorein studioalbuminsa sooloartistina on vuoden 2010 Tattoos & Tequila.
Mötley Crüen noustessa menestykseen 1980-luvulla Neil keräsi huomiota myös laillisista vaikeuksistaan ja ongelmistaan esimerkiksi alkoholin kanssa. Vuonna 1984 hän ajoi juopuneena auto-onnettomuuden, jossa Hanoi Rocksin rumpali Nicholas ”Razzle” Dingley sai surmansa. Esimerkiksi rattijuopumuksiin ja pahoinpitelyihin keskittyneet oikeusjutut ovat varjostaneet Neilin uraa myös myöhempinä vuosina.
Musiikillisen uransa lisäksi Neil on esiintynyt näyttelijänä pienissä televisio- ja elokuvarooleissa ja tositelevisiosarjoissa. Hän on luonut uran myös esimerkiksi viini-, viihde- ja ravintola-alan yrittäjänä. Neil on edesmenneen tyttärensä Skylarin muistoksi perustamansa järjestön kautta harjoittanut aktiivisesti hyväntekeväisyyttä, joka on tukenut esimerkiksi syöpää sairastavien lasten hoitoja ja kerännyt varoja syöpätutkimuksen hyväksi.
Varhainen elämä

Vincent Neil Wharton syntyi 8. helmikuuta 1961 Hollywoodissa Kaliforniassa. Hänen vanhempansa olivat isä Clois Wharton, jonka suvun juuret ulottuivat intiaanien sukuhaaroihin, ja meksikolaistaustainen äiti Shirley Wharton (o.s. Ortiz). 1960-luvulla perhe muutti usein ja asui eri puolilla Etelä-Kaliforniaa ennen kuin asettui aloilleen Glendoran kaupunkiin. Perhe asui myös Los Angelesin vaarallisena kaupunginosana tunnetussa Comptonissa, jossa Neil on kertonut oppineensa ”katuviisaaksi”. Vuonna 2001 Neil kertoi Mötley Crüen yhtye-elämäkerrassa Mötley Crüe: The Dirt - Törkytehdas, kuinka hän oli Comptonissa asuessaan odottanut eräänä päivänä jäätelöautoa, kun paikallinen jengi oli hyökännyt hänen kimppuunsa ryöstääkseen hänen rahansa ja lähes viiltänyt hänen kurkkunsa auki.
Nuorempana Neil oli kiinnostunut urheilemisesta ja osoitti taitavuutensa pärjäämällä hyvin esimerkiksi baseballissa, jalkapallossa, koripallossa, painissa ja surffaamisessa. Rock herätti Neilin musiikillisen kiinnostuksen jo varhaisessa iässä, ja hänen musiikillisia esikuviaan olivat esimerkiksi Aerosmith ja Van Halen.
Neil kävi koulua aluksi Sunflower Intermediate Schoolissa ja suoritti myöhemmin high school -opintoja Royal Oak High Schoolissa. Opinnoissaan Neil oli ajoittain vaikeuksissa lukihäiriön vuoksi. Lukiossa Neil ystävystyi häntä vuotta nuoremman rumpalinalun Tommy Leen kanssa. Musiikin ja rock and roll -elämäntyylin vietyä lähes kaiken Neilin mielenkiinnon ja ajan hänet erotettiin koulusta tappelemisen ja huumeidenkäytön takia, ja riitauduttuaan elämäntapansa vuoksi perheensä kanssa hän asui jonkin aikaa Leen perheen asuntovaunussa.
Vuonna 1978 Neil sai silloisen tyttöystävänsä Tammi Friskin kanssa ensimmäisen lapsensa. Neil oli esikoisensa syntyessä vielä 17-vuotias.
Musiikillinen ura > Sooloartistina

Neilin ja Mötley Crüen teiden eroamisen jälkeen Neil aloitti uransa sooloartistina. Hänen paikkansa Mötley Crüen laulajana sai John Corabi, joka lauloi yhtyeessä vuonna 1994 albumilla Mötley Crüe ja EP-levyllä Quaternary. Neil otti yhteyttä Ozzy Osbournen yhtyeessä soittaneeseen basisti Phil Soussaniin, jonka kanssa hän aloitti laulunkirjoittamisen vuonna 1992. Neil, kitaraa ja bassoa soittanut Steve Stevens ja rumpali Vikki Foxx levyttivät vuonna 1992 Los Angelesin Record Plant -studiossa Neilin ensimmäisen sooloalbumin Exposed. Albumi menestyi varsin hyvin, ja se esimerkiksi nousi Yhdysvalloissa Billboard 200 -listan sijalle 13.
Neil yhtyeineen soitti ensimmäisen kerran julkisesti Los Angelesin Roxy-klubilla salanimellä Five Guys From Van Nuys. Exposedin myötä yhtye aloitti kiertueen, ja se esiintyi vuonna 1993 Van Halenin lämmittelijänä. Neil yhtyeineen muun muassa soitti Kanadan Torontossa sijaitsevassa Molson Parkissa vuonna 1993 yhdessä Van Halenin ja Kim Mitchellin kanssa yli 50 000 hengen yleisölle.
Toisen albuminsa Carved in Stone Neil julkaisi vuoden 1995 syyskuussa. Musiikillisesti albumi heijasteli aikansa tyylejä, ja se sisälsi vaikutteita esimerkiksi industrial rockista ja hip hopista. Yhdysvalloissa sen listasijoitus oli 139, ja albumin nähtiin alittaneen Exposedin sille asettamat odotukset.
Musiikillinen ura > Mötley Crüe

Vuonna 1996 keskinkertaisesti vastaanotetun Mötley Crüe -albumin ja hupenevien yleisömäärien myötä Mötley Crüe oli joutunut levy-yhtiönsä Elektra Recordsin painostamaksi. Elektra halusi yhtyeen hankkiutuvan eroon Neilin korvanneesta John Corabista, ja pyytämään Neilin takaisin. Sekä yhtye että Neil suhtautuivat ehdotukseen yhteenpaluusta kielteisesti. Mötley Crüe oli aloittanut jo seuraavan albuminsa kappalemateriaalin tekemisen, kun painostavaan tilanteeseen turhautunut John Corabi ilmoitti itse jättävänsä yhtyeen. Tällöin Mötley Crüen alkuperäinen kokoonpano kokoontui pitkälti manageriensa järjestämässä tapaamisessa sopimaan Neilin paluusta yhtyeen laulajaksi.
Alkuperäisen Mötley Crüen ensimmäinen yhteinen albumi Neilin paluun jälkeen oli kesäkuussa 1997 päivänvalon nähnyt Generation Swine, joka oli ollut tekeillä jo vuodesta 1995. Generation Swine nousi Yhdysvalloissa Billboard 200 -albumilistan sijalle neljä, ja Mötley Crüe vastaanotti albumista kultalevyn elokuussa. Lupaava alku kuitenkin katkesi pian, sillä albumin vastaanotto kriitikoiden keskuudessa oli vaisu eikä se menestynyt kaupallisesti odotetulla tavalla alkuperäisen kokoonpanon yhteenpaluusta huolimatta.
2000-luvulla Mötley Crüe julkaisi kaksi studioalbumia, New Tattoo (2000) ja Saints of Los Angeles (2008). 1990-luvun tyylikokeilujensa jälkeen yhtye teki tyylillisesti paluun takaisin lähemmäs sen 1980-luvun kappaleisiin.
Mötley Crüe teki viimeisen kiertueensa vuosina 2014–2015. Vuonna 2019 ensi-iltansa saaneessa, yhtyeen urasta kertovassa elokuvassa The Dirt – Törkytehdas Neiliä esitti australialainen näyttelijä Daniel Webber.
Muuta

2000-luvun alussa Neil oli tähtenä VH1-kanavan tosi-TV-ohjelman Remaking osassa, jonka aikana hänet "muokattiin" uudelleen. Muokkaus sisälsi muun muassa plastiikkakirurgiaa, kehonrakennusta ja ruokavaliomuutoksia.
Neil menetti lapsensa, nelivuotiaaksi ehtineen tyttärensä Skylarin, 15. elokuuta 1995. Skylar Lynnae Wharton menehtyi syöpään viiden kuukauden sairaalahoidon jälkeen. Skylarin muistoksi vietetään joka vuosi golfturnaus. Neilillä on myös kaksi muuta lasta: Neil Jason Wharton (s. 1978), jonka hän sai ollessaan 17-vuotias, sekä Stacey Elizabeth Wharton (s. 1985). Vuonna 2010 ilmestyi Neilin omaeläkerta Tattoos & Tequila, joka on julkaistu myös suomeksi nimellä Tatuointeja ja Tequilaa.
Soololevyt

Exposed (1993,  Warner Bros. Records)
Carved In Stone (1995,  Warner Bros. Records)
Live One Night Only (2003,  Warner Bros. Records)
Tattoos & Tequila (2010,  Eleven Seven Music)
Neil esiintymässä Wackenissa vuonna 2018.
Kinahmo (albumi)

| Kinahmo Kumikameli |
| --- | --- | --- |

Studioalbumin tiedot
 Äänitetty : loka–marraskuu 2003
 Studio : Studio Kuikanpesä
 Julkaistu: 25. helmikuuta 2004
 Formaatti: CD
 Tuottaja(t): Janne Hurskainen, Jouni Väänänen, Kumikameli
 Tyylilaji: heavy metal, hardcore punk
 Kesto: 39.33
 Levy-yhtiö: Stupido Twins
Kumikamelin muut julkaisut
| Oparin aarteet 2002 | Kinahmo 2004 | Simsalabim 2006 |
Kinahmo on Kumikamelin yhdestoista studioalbumi, joka julkaistiin 25. helmikuuta 2004. Nimi ”Kinahmo” tulee Höytiäisen niemessä sijaitsevasta järvenlaskukylästä. Albumin musiikki on raskaampaa ja aggressiivisempaa kuin yhtyeen aikaisempi materiaali. Levyllä on kuultavissa vaikutteita myös hardcore punkista. Syynä tähän on laulaja-kitaristi Koposen hardcore-sivuprojekti, jonka tekemiä kappaleita päätettiin käyttää Kumikamelin levyllä. Yhtye neuvotteli kokonaisen hardcore-albumin tekemisestä, mutta lopulta he päättivät käyttää valmiita kappaleita vain puolen albumin verran. Osa lopuista kappaleista päätyi seuraavalle Simsalabim-albumille. Kappaleesta Kinahmo tehtiin musiikkivideo.
Kappaleet

Kusiainen – 2.59
Kinahmo – 1.54
Koira – 0.57
Mehtä – 1.10
Palkkapäivä – 2.23
Runkkariklubi – 3.08
Divarissa – 2.51
Kirjallisuus – 0.52
Runous – 1.29
Ruinaaja – 3.02
Sönder – 3.00
Kammottava pilailija – 2.25
Supermies – 1.11
Pöytä on katettu – 3.12 (säv. Wahlström, san. Koponen, sov. Kumikameli, Väänänen)
Ekosysteemi haisee – 2.58
Pienen populaation ongelma – 3.04
Tuplabonusturbokusiainen (Vänämix) – 2.58
Sävellys ja sanoitus Koponen ja sovitus Kumikameli, Väänänen ellei toisin mainita